**Weber – Miniatur III.**

**Partitúra**

A partitúra alapját képezi a középen, másodpercekre felosztott félkörív.

A félkörívet kisebb körök osztják, melyeknek átmérője egyenlő arányban 50 szakaszt képez.

A mű 2:30 másodperc, ezért egy oldalon 50 másodpercnyi eseményt ír le a partitúra, így a 3 oldal lefedi a teljes mű hosszát.

A különböző hangeseményeket a félkörívre rajzolt színes, vagy fekete körívek jelzik. A körívek a hangesemény kezdetének és végének megfelelő átmérőt vesznek fel.

Ha két kör a fő félköríven kívül metszi egymást, a metszetet hagyjuk figyelem nélkül.

A körök színe / árnyalata utal annak lehetséges keletkezésére.   
Feketével jelöltem a konkrét zenei elemeket, színessel pedig az elektronikusan előállított hangokat. Ha esetleg 1 hang többször is előfordul a mű során, akkor mindig azonos színkóddal rendelkezik.

Az árnylati eltérések a túl sűrű hangesemények során is megkülönböztetik a különböző hangokat.

Az átláthatóság kedvéért a köríven nem csak a tagoló körök, hanem az általuk képviselt időpont is szerepel. A körív alsó részént másodperccel jelölve, így kényelmesen kifért.

A készítés menete:

3 x 50 másodperces ablakokban figyeltem a művet.   
Kiválasztottam egy hangot és végig követtem. Feljegyeztem a hang kezdeti és végponti idejét, majd ezeket ábrázoltam.

Ha egy hang tovább tartott mint az 50 másodperces szakasz, akkor az láthatóan tovább ért, mint a félkörív ideje.

A bal alsó sarokban jelöltem a partitúra oldalszámát, habár a sorrend az időpontokból is kiderül.

Az elképzelésemet sikerült megvalósítanom, viszont véleményem néha nehéz követni a zenével együtt a notációt.